FREE(1)

NUME
free - Afișează cantitatea de memorie liberă și utilizată din sistem

REZUMAT
free [opțiuni ...]

DESCRIERE
free afișează cantitatea totală de memorie fizică și swap liberă și utilizată din sistem, precum și dimensiunile memoriilor tampon(buffer) și a zonelor de prestocare(cache) utilizate de nucleu. Informațiile sunt colectate prin analizarea fișierului /proc/meminfo. Coloanele afișate sunt:

totală
    Memoria totală utilizabilă (MemTotal și SwapTotal în „/proc/meminfo”. Aceasta include memoria fizică și memoria spațiului de interschimb (swap) minus câțiva biți rezervați și codul binar al nucleului.

utilizată
    Memoria utilizată sau indisponibilă (calculată ca totală - disponibilă)

liberă
    Memoria neutilizată (MemFree și SwapFree din „/proc/meminfo”)

partajată
    Memoria utilizată (în mare parte) de tmpfs (Shmem din „/proc/meminfo”)

memoriile tampon(buffers)
    Memoria utilizată de memoriile tampon ale nucleului (Buffers din „/proc/meminfo”)

zonele de prestocare(cache)
    Memoria utilizată de zonele de prestocare ale paginării și de „slabs” (Cached și SReclaimable din „/proc/meminfo„)

buff/cache
    Suma dintre memoriile tampon(buffers) și zonele de prestocare(cache)

disponibilă
    Estimarea cantității de memorie disponibilă pentru pornirea unor aplicații noi, fără schimbare. Spre deosebire de datele furnizate de câmpurile zonele de prestocare(cache) sau liberă, acest câmp ia în considerare zona de prestocare(cache) a paginii și, de asemenea, că nu toate blocurile de memorie „slabs” recuperabile vor fi recuperate din cauza elementelor care sunt în uz (MemAvailable în „/proc/meminfo”, disponibilă pe nucleele 3.14, emulat pe nucleele 2.6.27+, altfel la fel ca liberă)

OPȚIUNI

-b, --bytes
    Afișează cantitatea de memorie în octeți.

-k, --kibi
    Afișează cantitatea de memorie în kibiocteți. Aceasta este valoarea implicită.

-m, --mebi
    Afișează cantitatea de memorie în mebiocteți.

-g, --gibi
    Afișează cantitatea de memorie în gibiocteți.

--tebi
    Afișează cantitatea de memorie în tebiocteți.

--pebi
    Afișează cantitatea de memorie în pebiocteți.

--kilo
    Afișează cantitatea de memorie în kiloocteți. Implică utilizarea opțiunii „--si”.

--mega
    Afișează cantitatea de memorie în megaocteți. Implică utilizarea opțiunii „--si”.

--giga
    Afișează cantitatea de memorie în gigaocteți. Implică utilizarea opțiunii „--si”.

--tera
    Afișează cantitatea de memorie în teraocteți. Implică utilizarea opțiunii „--si”.

--peta
    Afișează cantitatea de memorie în petaocteți. Implică utilizarea opțiunii „--si”.

-h, --human
    Afișează toate câmpurile de ieșire scalate automat la cea mai scurtă unitate de trei cifre și afișează unitățile de măsură. Sunt utilizate următoarele unități.

      B = octeți
      Ki = kibiocteți
      Mi = mebiocteți
      Gi = gibiocteți
      Ti = tebiocteți
      Pi = pebiocteți

    Dacă unitatea lipsește și aveți extra-biocteți de RAM sau swap, numărul este în tebiocteți, iar coloanele ar putea să nu fie aliniate cu antetul(titlul).

-w, --wide
    Comută la modul larg. Modul larg produce linii mai lungi de 80 de caractere. În acest mod, memoriile tampon(buffers) și zonele de prestocare(cache) sunt raportate în două coloane separate.

-c, --count N-ori
    Afișează rezultatul de număr ori. Necesită opțiunea -s.

-l, --lohi
    Afișează statistici detaliate despre memorie scăzută(lowmem) și ridicată(highmem).

-L, --line
    Afișează ieșirea pe o singură linie, adesea utilizată împreună cu opțiunea -s pentru a afișa statisticile de memorie în mod repetat.

-s, --seconds întârzierea
    Afișează în mod continuu rezultatul la un interval de întârziere secunde. Puteți specifica, de fapt, orice număr zecimal pentru întârziere folosind fie «.», fie «,» pentru a marca virgula zecimală. usleep(3) este utilizată pentru timpii de întârziere ai rezoluției în microsecunde.

--si
    Utilizează kilo, mega, giga, etc (putere de 1000) în loc de kibi, mebi, gibi (putere de 1024).

-t, --total
    Afișează o linie care arată totalurile coloanelor.

-v, --committed
    Afișează o linie care indică limita de alocare a memoriei și cantitatea de memorie alocată/nealocată. Coloana total din această linie va afișa limita de alocare a memoriei. Această linie este relevantă dacă supraalocarea memoriei este dezactivată. Pe sistemele cu supraalocarea memoriei activată, valoarea free poate apărea temporar negativă. Aceasta nu este o eroare, ci un efect al supraalocării, deoarece sistemul a promis mai multă memorie decât totalul spațiului său de adrese virtuale. Valoarea negativă indică amploarea supraalocării memoriei sistemului.

--help
    Afișează mesajul de ajutor.

-V, --version
    Afișați informațiile despre versiune.

FIȘIERE

/proc/meminfo
    informații despre memorie

ERORI
Valoarea pentru coloana partajată nu este disponibilă în nucleele dinainte de versiunea 2.6.32, și este afișată ca zero.

Trimiteți rapoartele de eroare la procps@freelists.org.

CONSULTAȚI ȘI
ps(1), slabtop(1), top(1), vmstat(8).